CELEX: 31989R4058
Language: el
Date: 1989-12-21
Title: Κανονισμός (ΕΟΚ) αριθ. 4058/89 του Συμβουλίου της 21ης Δεκεμβρίου 1989 σχετικά με τη διαμόρφωση των κομίστρων για τις οδικές εμπορευματικές μεταφορές μεταξύ των κρατών μελών

Avis juridique important

|

31989R4058

Κανονισμός (ΕΟΚ) αριθ. 4058/89 του Συμβουλίου της 21ης Δεκεμβρίου 1989 σχετικά με τη διαμόρφωση των κομίστρων για τις οδικές εμπορευματικές μεταφορές μεταξύ των κρατών μελών  

Επίσημη Εφημερίδα αριθ. L 390 της 30/12/1989 σ. 0001 - 0002 Φινλανδική ειδική έκδοση: Κεφάλαιο 7 τόμος 3 σ. 0194  Σουηδική ειδική έκδοση: Κεφάλαιο 7 τόμος 3 σ. 0194 

ΚΑΝΟΝΙΣΜΟΣ ( ΕΟΚ ) αριθ . 4058/89 ΤΟΥ ΣΥΜΒΟΥΛΙΟΥ της 21ης Δεκεμβρίου 1989 σχετικά με τη διαμόρφωση των κομίστρων για τις οδικές εμπορευματικές μεταφορές μεταξύ των κρατών μελών ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 75,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  τη γνώμη της Οικονομικής και Κοινωνικής Επιτροπής^(3 ),  Εκτιμώντας :  ότι μια πολιτική κομίστρων αποτελεί σημαντικό στοιχείο της κοινής πολιτικής μεταφορών, της οποίας τη θέσπιση από το Συμβούλιο προβλέπει η συνθήκη  ότι η ισχύς του κανονισμού ( ΕΟΚ ) αριθ . 3568/83 του Συμβουλίου της 1ης Δεκεμβρίου 1983 περί καθορισμού των κομίστρων για τις οδικές εμπορευματικές μεταφορές μεταξύ των κρατών μελών^(4 ), όπως τροποποιήθηκε από τον κανονισμό ( ΕΟΚ ) αριθ . 1991/88^(5 ), λήγει  στις 31 Δεκεμβρίου 1989 και ότι στο άρθρο 20 του εν λόγω κανονισμού προβλέπεται ότι το Συμβούλιο αποφασίζει, μετά από πρόταση της Επιτροπής, το αργότερο μέχρι τις 31 Δεκεμβρίου 1989, ως προς το μεταγενέστερο σύστημα που πρόκειται να εφαρμόζεται για τα  κόμιστρα των εν λόγω μεταφορών  ότι η ελεύθερη διαμόρφωση των κομίστρων για τις οδικές εμπορευματικές μεταφορές αποτελεί το καθεστώς τιμών που ανταποκρίνεται καλύτερα στη δημιουργία μιας ελεύθερης αγοράς μεταφορών, όπως έχει αποφασιστεί από το Συμβούλιο, καθώς επίσης και στους στόχους  της εσωτερικής αγοράς και στην ανάγκη να καθοριστεί σύστημα διαμόρφωσης κομίστρων που να μπορεί να εφαρμόζεται ομοιόμορφα σ' όλη την Κοινότητα  ότι αυτό το καθεστώς ανταποκρίνεται επίσης στη συγκεκριμένη κατάσταση του εν λόγω τομέα  ότι θα πρέπει να υπάρχει δυνατότητα παρακολούθησης της εξέλιξης των κομίστρων,   ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :    Άρθρο 1 Ο παρών κανονισμός εφαρμόζεται στις οδικές εμπορευματικές μεταφορές που πραγματοποιούνται για λογαριασμό τρίτου μεταξύ των κρατών μελών, έστω και αν, κατά τη διάρκεια των μεταφορών αυτών, ένα τμήμα της διαδρομής πραγματοποιείται :  - υπό διαμετακόμιση μέσω τρίτης χώρας, ή - με οδικό όχημα το οποίο, χωρίς μεταφόρτωση των εμπορευμάτων, φορτώνεται σε άλλο μεταφορικό μέσο .  Άρθρο 2 Από την 1η Ιανουαρίου 1990, τα κόμιστρα για τις μεταφορές που αναφέρονται στο άρθρο 1 συμφωνούνται ελεύθερα μεταξύ των συμβαλλομένων στη σύμβαση μεταφοράς .  Άρθρο 3 1 .  Για την καθιέρωση του οριστικού συστήματος παρακολούθησης της αγοράς εμπορευματικών μεταφορών, οι μεταφορικές επιχειρήσεις καθώς και οι πράκτορες και διαμεσολαβητές μεταφορών υποχρεούνται να κοινοποιούν στις αρμόδιες αρχές του κράτους μέλους  τους, όταν τους το ζητεί, πληροφορίες σχετικά με τα κόμιστρα που εφαρμόζουν κατά τις οδικές διεθνείς εμπορευματικές μεταφορές .  2 .  Οι πληροφορίες που λαμβάνονται στα πλαίσια της εφαρμογής του παρόντος κανονισμού καλύπτονται από το επαγγελματικό απόρρητο .  3 .  Τα κράτη μέλη κοινοποιούν στην Επιτροπή, όταν τους το ζητεί, τα στοιχεία που διαθέτουν .  Άρθρο 4 1 .  Τα κράτη μέλη θεσπίζουν, σε εύθετο χρόνο, τις νομοθετικές, κανονιστικές και διοικητικές διατάξεις που είναι αναγκαίες για την εκτέλεση του παρόντος κανονισμού και ενημερώνουν σχετικά την Επιτροπή .  2 .  Προκειμένου να εφαρμοσθεί ο παρών κανονισμός, τα κράτη μέλη παρέχουν αμοιβαία συνδρομή και επικουρούν την Επιτροπή .   Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .  Βρυξέλλες, 21 Δεκεμβρίου 1989 .  Για το Συμβούλιο Η Πρόεδρος E . CRESSON  ( 1 ) ΕΕ αριθ . C 152 της 20.^6.^1989, σ . 8 . ( 2 ) ΕΕ αριθ . C 323 της 27.^12.^1989 . ( 3 ) ΕΕ αριθ . C 329 της 30.^12.^1989 . ( 4 ) ΕΕ αριθ . L 359 της 22.^12.^1983, σ . 1 . ( 5 ) ΕΕ αριθ . L 176 της 7.^7.^1988, σ . 5 .